NATCO Pharma
లాభాలతో దూసుకు వెళ్లిన ‘నాట్కోఫార్మా
హైదరాబాద్‌,: నాట్కో ఫార్మా మూడో త్రైమాసికంలో 685.13 కోట్ల రూపాయలు రాబడు లు సాధించింది. నికరలాభం కూడా 194.76 కోట్ల కు పెరిగిందని కంపెనీ ప్రకటించింది. గత ఏడాది ఇదేకాలంలో రాబడులు 293.45కోట్ల నుంచి 134 శాతం పెంచుకోగలిగింది. నికరలాభం కూడా సంఘ టితంగాచూస్తే రూ.37.04 కోట్లనుంచి 194.76 కోట్లకు పెరిగింది 425శాతం వృద్ధిని చూపించింది.
కంపెనీ వృద్ధి మొత్తం స్వైన్‌ఫ్లూ నివారణకు ఉప యోగించే ఓసాల్టామివీర్‌ ఉత్పత్తి అమెరికా మార్కె ట్‌లో గణనీయంగా అమ్ముడుపోవడంతో మార్కెటిం గ్‌ భాగస్వామి నుంచి లాభాల వాటా కూడా పెరగ డంతో కొంతమేర వృద్ధిని చూపించింది. అలాగే కంపెనీ తొమ్మిదినెలల కాలానికిగాను 14,871.8 కోట్ల రూపాయలు రాబడులు సాధించింది. పన్నుల చెల్లింపులకుముందు మూడునెలల కాలానికిగాను 246.50 కోట్ల రూపాయలుగా ఉంది. ఇక పన్నుల ఖర్చులపరంగాచచూస్తే 53.14 కోట్లు రూపాయలు ఉంది. నికరలాభం 194.84 కోట్లరూపాయలు సాధించామని, కంపెనీ కార్యదర్శి ఉపాధ్యక్షుడు ఎం ఆదినారాయణ వెల్లడించారు. అలాగే తొమ్మిదినెలల కాలానికి కూడా 927.3కోట్ల రూపాయలు నికర లాభాలు ఆర్జించినట్లు వివరించారు.
రాబడులపరం గా మూడునెలలకాలానికిగాను 1947.6కోట్ల రూపా యలుగా ఉంది. అదే తొమ్మిదినెలల కాలానికిగాను 3078.3 కోట్లరూపాయలు సాధించినట్లు కంపెనీ వివరించింది. ప్రతివాటాకురాబడులు11.18 రూపా యలుగాఉంది. తొమ్మిదినెలల కాలానికి ప్రామా ణికంగాచూస్తే ప్రతివాటాకు రాబడి 17.67గా నిలి చింది. భారతీయ అకౌంటింగ్‌ప్రమాణాలను కంపెనీ పాటిస్తున్నదని అందుకు అనుగుణంగానే ఫలితా లను రూపొందించినట్లు కంపెనీ సిఎండి విసి నన్న పనేని వివరించారు. గతఏడాది గిలీడ్‌, రోషేతో కోర్టు వెలుపల సెటిల్‌మెంట్లు చేసుకున్న తర్వాత అమెరికా మార్కెట్‌లోకి ఇన్‌ఫ్లుయేంజా చికిత్సలో వినియోగించే ఔషధ జనరిక్‌ టామీఫ్లూ క్యాప్సూల్స్‌ ను నాట్కోఫార్మా విడుదల చేసింది.
రెండు కం పెనీలతో సెటిల్‌మెంట్‌ కారణంగా 30,45,75 ఎంజి మోతాదుల్లో టామీఫ్లూ ఔషధాన్ని మరిం త పరిమితకాలంపాటు ప్రత్యేకించి విక్రయాలకు హక్కులు సాధించింది. ఆర్థిక ఫలితాలు ప్రోత్సా హకరంగా ఉండటంతో 2017 ఆర్థిక సంవత్స రానికి రెండురూపాయల విలువైన ప్రతిషేరుకు ఆరు రూపాయల మధ్యంతర డివిడెండ్‌ ప్రకటిం చింది. ఫిబ్రవరి 27 రికార్డు తేదీగా నిర్ణయించింది. మార్చి 3నుంచి మధ్యంతర డివిడెండ్‌ చెల్లిస్తామని వెల్లడించింది. కంపెనీలో ప్రమోటార్ల వాటా 51.24 శాతం ఉండగా సంస్థాగత, ఇతర సంస్థల వాటా 26,02శాతం, 2.74శాతంగా ఉంది. నాట్కో ఫార్మా మూడో త్రైమాసికంలో లాభాల్లో దూసుకు పోయింది.
======